Dubai rahvusvaheline lennujaam

Dubai rahvusvaheline lennujaam (IATA lennujaamakood: DXB, ICAO lennujaamakood: OMDB; araabia keeles مطار دبي الدولي‎‎) on suurim lennujaam, mis teenindab Dubaid ja seda läbib maailmas kõige rohkem rahvusvahelisi reisijaid. See on lennureisijate koguarvult 3. lennujaam ja käideldud kaubakoguste poolest 6. lennujaam maailmas. See on kõige suurem ainult kahe lennurajaga lennujaam ning seda läbib ka enim Airbus A380 ja Boeing 777 lendusid. 2017. aastal lendas Dubai lennujaamast läbi 88,2 miljonit reisijat. Seal käideldi 2,59 miljonit tonni kaupa ja registreeriti 418 220 lennuoperatsiooni. Dubai rahvusvaheline lennujaam asub Al Garhoudi linnaosas, umbes 4,6 kilomeetrit Dubai kesklinnast. Lennujaama pindala on 2900 hektarit. Terminal 3 on maailma suuruselt teine hoone pindalalt. Lennujaama opereerib Dubai Airports Company ja lennujaam on kodulennujaamaks Dubais baseeruvatele rahvusvahelistele lennufirmadele Emirates ja flydubai. Emiratesi kodulennujaam on Lähis-Ida suurim lennujaam; Emiratesiga lendab 51% lennujaama reisijatest ja 42% lennujaama lennuoperatsioonidest on Emiratesi omad. Dubai lennujaam on ka kodulennujaam odavlennufirma flydubai jaoks, millega lendab 13% lennujaama reisijatest ja 25% lennujaama lennuoperatsioonidest on flydubai omad. Lennujaama aastane läbilaskevõime on 90 miljonit reisijat. 2016. aasta jaanuari seisuga läbis lennujaama 7700 lendu nädalas, lennujaamast opereerib 140 lennufirmat 270 sihtkohta kõigile asustatud kontinentidele. Dubai rahvusvaheline lennujaam on üks suurimaid panustajaid Dubai majandusse: üle 26,7 miljardi USA dollari, mis moodustab 27% Dubai SKT-st. Lennujaamas töötab 21% Dubai töötajatest (otseselt umbes 90 000 töötajat ja kaudselt 400 000 töötajat). Dubai lennujaama ehituse tellis Dubai valitseja Sheikh Rashid bin Saeed Al Maktoum 1959. aastal. Dubai lennuväli avati ametlikult 1960. aastal, mil lennuväli suutis vastu võtta lennukeid näiteks Douglas DC-3. Lennuväljal oli tol ajal 1800 meetrine lennurada, mis oli valmistatud liivast. Lennuväljal oli ka kolm lennuki pööramiskohta, üks perroon ja väike terminal, mille ehitas ehitusfirma Costain. 1963. aasta mais alustati ehitust 2800 meetri pikkuse asfalt lennurajaga. Uus lennurada koos algse liivast lennurajaga ja ruleerimisrajaga avati 1965. aasta mais koos terminali laiendusega, angaaridega ja lennujaama navigatsiooni valgustustega. Lennujaama valgustuste paigaldamine toimus pärast ametlikku avamist ning tuled olid paigaldatud sama aasta augustiks. 1960. aastate teisel poolel ehitati mitu laiendust; lennujaama varustuse uuendamine, nagu VOR ja instrumentaalmaandumissüsteem (ILS), samuti uued hooned. 1969. aastaks lendas lennujaama üheksa lennufirmat 20 sihtkohta. 1966. aasta 15. mail maandusid Dubai lennuväljale esimesed reaktiivmootoritega lennukid. Lennukid oli Middle East Airlinesi ja Kuwait Airwaysi De Havilland Cometid. Laiakereliste lennukite tuleku tõttu tuli lennujaama laiendada 1970. aastatel, mille nägi ette Dubai valitseja ning seejärel planeeriti uus terminal, lennurajad ja ruleerimisrajad, mis on võimelised vastu võtma rahvusvahelise lende. Uus terminal oli kolmekorruseline ja 110 meetrit pikk ning selle pindala oli 13,400 m². Lisaks ehitati ka uus 28 meetri kõrgune lennujuhtimistorn. Laiendus jätkus 1970. aastate algul, mil paigaldati ILS teise kategooria varustus, pikendati olemas olevat lennurada 3810 meetrini, paigaldati NDB, diiselgeneraatorid, ruleerimisrajad jne. Seda tüüpi laienduse tõttu sai lennujaam vastu võtta lennukeid nagu Boeing 747 ja Concorde. Kümne aasta jooksul uuendati korduvalt lennuradu ja perroone, et rahuldada kasvavat nõudlust. Emirates on suurim lennufirma, mis opereerib lende lennujaamast. Emirates opereerib lende Dubaist ainult Airbusi ja Boeingu laiakereliste lennukitega. Emirates kasutab lennujaamas Terminal 3 ja terminalide osi A, B ja C. Emirates SkyCargo on Emiratesi tütarettevõtte, mis opereerib kargolende Dubai ja ülejäänud maailma vahel. Flydubai on odavlennufirma, mis opereerib Dubaist rohkem kui 100 lennukiga. Flydubai kasutab Terminal 2. Lennujaama lennujuhtimiskeskuse torn on 87 meetrit kõrge ning asub Terminal 1 ja Terminal 3 vahel. Dubai rahvusvahelises lennujaamal on kolm terminali. Terminal 1 on terminaliosa D, Terminal 2 on eraldatud terminal, millel puuduvad terminaliosad ja Terminal 3 on jaotatud A, B ja C terminaliosade peale. Kargoterminali mahutavus on läbi lasta kolm miljonit tonni lasti aastas ja üldlennunduse terminal on suletud praeguseks. Dubai rahvusvahelisel lennujaamal on kolm reisiterminali. Terminalid 1 ja 3 on ühendatud kohese transiidi võimalustega ning mõlema terminali vahel saab liikuda nii, et ei pea läbima immigratsiooni. Terminal 2 asub Terminal 1 ja 3 vastas. Kõigist kolmest terminalist saab läbida aastas umbes 90 miljonit reisijat. Terminal 1 saab aasta jooksul läbida umbes 15 miljonit reisijat. Terminali kasutab umbes 100 lennufirmat ja see on ühendatud terminaliosa D-ga. Terminali pindala on 520 000 m² ja seal on 221 registreerimislauda. Terminal oli algselt mõeldud 18 miljonile reisijale, aga ekstreemse ülekoormuse tõttu pidi Terminali avama kaugete väravatega. 2013. aastal teatas Dubai lennujaam, et Terminal 1 ja Terminaliosa C-d hakatakse suures mahus renoveerima. Renoveerimine sisaldas uut ja uuendatud pagasisüsteemi, registreerimislaudade väljavahetamist ja palju suuremat halli inimestele, kes lahkuvad Dubaist. Terminaliosa D (algselt mõeldud Terminal 4) avati 24. veebruaril 2016 Terminal 1 osana. Esimene lend, mis saabus terminaliossa oli British Airwaysi lend, mis saabus väravasse D8. Terminaliosa D on ühenduses Terminal 1-ga. Terminaliosa aastane läbilaskevõime on umbes 15 miljonit reisijat ning terminaliosas on 17 väravat reisijate jaoks. Terminal 2 ehitati 1998 ja terminali pindala on 47 000 m² ja terminali aastane läbilaskevõime on umbes 10 miljonit reisijat. Terminali kasutab umbes 50 lennufirmat, terminalist opereeritakse peamiselt lende Pärsia lahe piirkonda. Suurimad lennuühendused terminalist on India, Saudi Araabia, Iraani, Afganistani ja Pakistaniga. Terminalis on 37 registreerimislauda. Terminal 2 reisijatel ei ole võimalust liikuda terminalide vahel lennujaamas. Terminal 2 on flydubai koduterminal Dubai rahvusvahelises lennujaamas. Terminal 3 ehitus maksis umbes 8 miljardit USA dollarit ja see ehitati eraldi Emiratesile ning terminali aastane läbilaskevõime on umbes 65 miljonit reisijat. Terminalis in 27 väravat (sh terminaliosad A, B ja C), mis on eraldi mõeldud ainult Airbus A380 lennukitüübile. Terminali pindala on 1 713 000 m² ning see teeb terminali maailma suurimaks lennujaama terminaliks ja maailmas pindalalt teiseks hooneks. Terminal on mitmekorruseline ehitis ja seal asuvad ka esimese klassi ja äriklassi ootesaalid. Terminalis onu maailma suurim pagasikäitlussüsteem ning seal on ka 180 registreerimislauda. Terminal 3 on Emiratesi koduterminal Dubai rahvusvahelises lennujaamas. Terminal 3 on ka lennanud Qantas, kui sõlmis koodijagamislepingu Emiratesiga. Terminaliosa A on osa Terminal 3 ning terminaliosa avati 2. jaanuaril 2013. Terminaliosa aastane läbilaskevõime on umbes 19 miljonit reisijat. Terminaliosa ehitamine läks lennujaamale maksma 3,3 miljardit USA dollarit. Terminaliosa on 924 meetrit pikk, 91 meetrit lai ja 40 meetrit kõrge ning seal on 20 väravat, mis kõik on võimelised teenindama ja mahutama Airbus A380 lennukit. Lisaks on 6 värava juures ootesaalid, millest saab kohe lennukile peale minna Terminali osas on nelja- ja viietärnihotell, esimese ja äriklassi ootesaalid ja poed. Terminaliosa pindala on 540 000 m² ja see on mitmekorruseline. Terminalosa A-l on 11 000 m² kaubandusosakond, kus saab osta suveniiridest kuni riieteni välja Terminaliosa B on osa Terminal 3 ning terminaliosa on eraldi ehitatud Emiratesi jaoks. Terminaliosa on 945 meetrit pikk ja 90,8 meetrit lai. Seal on 10 korrust (4 maa-alust korrust ja 6 maapealset korrust). Terminaliosa pindala on 675 000 m². On ka nelja- ja viietärnihotell, esimese ja äriklassi ootesaalid ja poed. Terminaliosa C on osa Terminal 3 ning terminaliosa avati 2000. aastal. Terminaliosas on 50 väravat tähistega C1–C50. Seal on üle 17 kohviku ja restorani. Samuti on ka viietärnihotell. Al Majalis VIP Pavilion on eraldi ehitis, mis ehitati ainult Dubai Royal Air Wingi jaoks ning ehitis avati 1. juulil 2008. Kogu ehitis on 3400 ruutmeetrit suur ning selle ala sees on Royal Majlisid ja antennipark. Lisaks on ehitise ala sees ka kaheksa lennukiangaari, ehitise ja ala kogu suurus on 69 598 ruutmeetrit ning selle ala sees on ka Boeing 747 ja Airbus A380 hooldusangaarid. 2010. aastal läbis ehitist rohkem kui 47 000 inimest. Cargo Mega Terminal on rajatis Dubai rahvusvahelises lennujaamas, mis tegeleb kauba ja kargo käitlemisega. Cargo Mega Terminal on maailma suurim kargokeskus, mida läbib kõige rohkem Aafrika ja Aasia kargot ja lasti maailmas. Cargo Mega Terminal on praegu võimeline käitlema 2,5 miljonit tonni kargot, aga 2018. aastal laiendatakse rajatis nii, et see on võimeline käitlema 3 miljonit tonni lasti aastas. Dubai rahvusvahelises lennujaamas on kaks lennurada, üks suunaga 12R/30L suurusega 4450 m × 60 m ja teine suunaga 12L/30R suurusega 4000 m × 60 m. Vahe mõlema lennuraja keskpunktist on 385 meetrit. Mõlemad rajad on varustatud ILS süsteemiga, et lennukid saaksid ohutult ka halbades ilmaoludes maanduda. Tegu oli esimese omataolise süsteemiga Araabia Ühendemiraatides. Dubai rahvusvahelises lennujaamas baseeruv Emirates on maailma suurim Airbus A380 lennukite kasutaja. Lennujaam pidi rajatist laiendama, et seal saaks teenindada nii suurt lennukit kui Airbus A380. AÜE lennuamet kulutas 120 miljonit USA dollarit, et Dubai lennujaama saaks mahutada Airbus A380. Lennufirmale ka rajati eraldi väravad, mis on mõeldud eraldi Airbus A380 teenindamiseks. Dubai rahvusvahelise lennujaama maapealseid teenuseid osutab Dnata Ground Handeling Services. Emiratesi tegevusi käitleb lennujaamas rohkem kui 2000 lennujaamateenuste osakonda. Maapealsete teenuste hulka kuulub kargo rambi kasutamine ja tehnilise abi osutamine kõigile lennufirmadele, kes lendavad Dubai rahvusvahelisse lennujaama. Emirates Engineering teostab kõiki lennuki hooldus töid ja lennukimootorite testimise eraldi mootorite testimise osakonnas. Emirates Engineering annab täielikku tehnilist abi kogu Emiratesi lennukipargile ja kõigile lennufirmadele lennujaamas, kes opereerivad rahvusvahelisi lende lennujaamast. Praeguste rajatiste hulka kuuluvad: Seitse lennukiangaari, mis on võimelised mahutama Airbus A380 lennukit (tegu on maailma suurima lennukiangaariga) Õhusõiduki värvimise angaar Õhusõidukite töötlemisosakond Õhusõiduki mootori testimise osakond Tehnilise hoolduse rajatis Mootori testimise jaoks eraldi ehitatud osa lennujaamas Õhusõiduki varuosade ladu Dubai rahvusvahelise lennujaama üleüldise ohutuse ja turvalisuse eest vastutab Dubai tsiviillennundusamet. Reisijate eelkontroll leiab aset kõikides lennujaama terminalide sissepääsude juures. Lisaks on lennujaama kõikides terminalides võrkkesta pildistamine ja skaneerimine ning lisaks on see kõikides AÜE lennujaamdes; võrkkesta kontrolli ei pea tegema AÜE kodanikud. Skaneerimise ja kontrolli eesmärk on esmalt tagada turvalisus kõikidele reisijatele ja teiseks vältida kriminaaljuhtumeid, mis võivad toimuda AÜE territooriumil. 2007. aastate algul paigaldas Dubai lennujaam lennujaama skanneri, mis lisaks relvade tuvastamisele tuvastab ka narkootikume ja illegaalseid meelemürke veres. Uue süsteemi tõttu võivad Dubaisse minejad saada vähemalt 4-aastase vanglakaristuse; vangi minemiseks on vaja nii vähe kui 0,001 grammi narkootikumi. Vanglakaristuse saab ka mooniseemnete ja liigsete ravimite kaasaveo eest. Lennujaamas tehtakse meelemürkidest teada saamiseks vere ja uriini proove. Ühe kilogrammi kokaiini transportimise eest saab Dubais surmanuhtluse karistuseks. Lennujaam on ühendatud maantee D 89-ga. Tegu ühe suurima linnasisese maanteega, mis algab Deirast. Maantee lõppeb Dubai rahvusvahelises lennujaamas, kus maantee jaguneb ära tee E 11-ga. Pikemalt artiklis Dubai Metroo Lennujaama teenindab metroo kahe liiniga, mis peatuvad lennujaamas või selle lähedal. Red Line'il on peatus Terminal 3 ja Terminal 1 juures. Green Line'il on peatus lennujaama lähedal, kus saavad reisijad, kes saabuvad või lahkuvad Terminal 2-st, kiiresti minna linna poole. Dubai bussivõrgustiku teenust osutab RTA, kellel on mitu liini, mis peatuvad Dubai rahvusvahelises lennujaamas. Reisijad, kes peavad vahetama terminale, saavad kasutada terminalisiseseid busse, mis teenindavad liine tihedalt. Busse 4, 11, 15, 33 ja 44 saavad kasutada reisijad, kellel on vajalikud ühendused kõikide terminalidega. Emirates pakub kõigile oma reisijatele kolm korda päevas Al Aini ja Abu Dhabisse sõitvaid tasuta bussiliine. Lennujaama teenindab valitsuse omanduses olev Dubai Taxi Agency, mis tagab 24-tunnise taksoteeninduse igas terminalis. 2013. aastal esilinastus National Geographicu telekanalil 10-osaline dokumentaalsari "Ultimate Airport Dubai", mida tootsid Arrow Media ja National Geographic Channels International. Dokumentaalsarjas näidati Dubai rahvusvahelise lennujaama igapäevaelu. Teine hooaeg ilmus 2014. aastal ja kolmas hooaeg 2015. aastal. Emiratesi Boeing 777 lennkid Dubais Emiratesi lennukid terminalis 3 Terminali 3 pargitud lennukid Dubai lennujaam 1965. aastal Flydubai lennuk maandumas Dubai rahvusvahelisse lennujaam Ülevaade Dubai lennujaamast Terminali 3 ehitamine Dubais Emirates Al Maktomi rahvusvaheline lennujaam – Dubai teine lennujaam flydubai Dubai Abu Dhabi rahvusvaheline lennujaam Emirates 24/7. "Dubai remains world's busiest international airport". Airports Council International. "Year to Date". Originaali arhiivikoopia seisuga 13. august 2018. Airports Council International. "Year to Date". Originaali arhiivikoopia seisuga 14. mai 2018. anna.aero. "Busiest airports worldwide for 25 of the world's most popular commercial aircraft revealed". Dubai Airport. "Press Releases". World Airport Guide. "Dubai International Airport". Originaali arhiivikoopia seisuga 8. november 2006. Wayback Machine. "Fact sheets, Reports & Statistics". Originaali arhiivikoopia seisuga 28. september 2013. The National. "Flydubai annual profit drops 60% to Dh100.7 million in 2015". Khaleej Times. "Dubai Airport". Originaali arhiivikoopia seisuga 26. detsember 2014. Yahoo! Finance. "Dubai's beautiful first airport opened in 1960 with a sand runway". Originaali arhiivikoopia seisuga 14. mai 2018. arabian Business. "UK's Costain looks for Middle East expansion". Dubaifaqs. "Dubai International Airport (IATA Airport Code DXB)". Flightglobal / Archive. "Aviation History". dubaiasitusedtobe.com. "Dubai Airport". Airports Guide. "Dubai International Airport (DXB) Airport Information". E-turbo News. "Emirates Moving to Terminal 3 in Dubai". Gulf News. "Emirates SkyCargo ready to handle bigger cargo traffic as non-stop LA flights commence". Originaali arhiivikoopia seisuga 25. august 2009. Wayback Machine. "flydubai to fly from Terminal 2". Originaali arhiivikoopia seisuga 3. aprill 2009. Dubai Airports. "Press Release". Originaali arhiivikoopia seisuga 22. veebruar 2014. Dar Group. "Royal Airwing" (PDF). Originaali (PDF) arhiivikoopia seisuga 16. mai 2011. Dubai Airports. "Dubai Airports owns and manages the operation and development of both of Dubai's airports – Dubai International (DXB) and Dubai World Central (DWC)". Dubai Airports. "Dubai Airports Terminal 1". Alec. "Duba International Airport Concourse D". Wayback Machine. "Dubai Airport Terminal 2". Originaali arhiivikoopia seisuga 15. detsember 2010. Wayback Machine. "Dubai Airport Terminal 3". Originaali arhiivikoopia seisuga 15. detsember 2010. Wayback Machine. "Dubai International Airport" (PDF). Originaali (PDF) arhiivikoopia seisuga 2. jaanuar 2010. Airport Techology. "Dubai International Airport (DXB/OMDB)". Railway Techology. "Bombardier to buld people mover at Dubai Airport". Originaali arhiivikoopia seisuga 23. veebruar 2015. Emirates 24/7. "Dubai Airports invites public for new concourse trials". Logistics Middle East. "Terminal 2 handed over to Flydubai". Wayback Machine. "The Sky is the Limit". Originaali arhiivikoopia seisuga 15. jaanuar 2010. Khaleej Times. "New signage at Dubai Airport". Originaali arhiivikoopia seisuga 10. juuni 2015. Gulf News. "Dubai freight hub". Originaali arhiivikoopia seisuga 6. august 2008. Airport Technology. "Dubai International Airport (DXB/OMDB)". arabian Business. "Dubai opens new A380 airport terminal". Air Moldova. "Dubai - a new route starting from 23 November". Routes Online. "Emirates resumes Istanbul Sabiha Gokcen route from June 2018". Routes Online. "Emirates plans London Stansted launch in June 2018". Gulf Business. "Flydubai to begin flights to Krakow, Catania in 2018". Hotelier Middle East. "Flydubai to begin flight to Kilimanjaro in October". Routes Online. "Flydubai expands Russia service in w17". Routes Online. "flydubai adds new destinations in S18". Routes Online. "Jubba Airways adds Bosaso - Dubai service in W16". Emirates Airport Services. "Ground Handeling EKS". Originaali arhiivikoopia seisuga 31. detsember 2011. Dnata. "Ground Handeling". Originaali arhiivikoopia seisuga 3. juuni 2009. Emirates Engineering. "Emirates Engineering". Originaali arhiivikoopia seisuga 2. juuni 2009. Ameinfo.com. "Emirates starts building one of the world's largest and most sophisticated engine test facilities". Originaali arhiivikoopia seisuga 7. juuni 2011. Emirrates Group Careers. "Location and Facilities | Emirates Group Careers Centre". Originaali arhiivikoopia seisuga 18. juuni 2009. Wayback Machine. "Tourist get drug warning". Originaali arhiivikoopia seisuga 10. mai 2008. Fair Trials International. "Charity issues urgent warning to all travellers to UAE after Briton is imprisoned for 4 years". Originaali arhiivikoopia seisuga 11. veebruar 2008. Wayback Machine. "Dubai Airport roads". Originaali arhiivikoopia seisuga 23. juuli 2011. Railway Techology. "Dubai Metro". Emirates. "Free Shuttle Service | Emirates United Arab Emirates". Dubai Airport. "Dubai International Airport". Originaali arhiivikoopia seisuga 12. juuli 2009. Dubai Airports. "Dubai Airports Docs" (PDF). Yahoo Maktub Entertainment. "Ultimate Airport Dubai' returns for Season 2". Originaali arhiivikoopia seisuga 24. juuli 2015.